Jan Werich

Jan Werich (* 6. február 1905, Smíchov, Rakúsko-Uhorsko – † 31. október 1980, Praha, Česko-Slovensko) bol český filmový a divadelný herec, spevák, spisovateľ, dramatik a filmový scenárista, významný predstaviteľ medzivojnovej divadelnej avantgardy a povojnovej českej divadelnej a filmovej kultúry; tvoril umeleckú dvojicu s Jiřím Voskovcom.

Život  

Werich vyštudoval gymnázium v Prahe, kde sa zoznámil so svojím neskorším divadelným partnerom J. Voskovcom. Po maturite študoval právo na Karlovej univerzite. 

V roku 1926 vytvorili s Voskovcom dvojicu, najprv spolupracovali v redakcii časopisu Přerod a onedlho začala ich divadelná spolupráca v Osvobozeném divadle, ktorá vyústila do hry: Vest pocket Revue – mysleli tým malú revue do vrecka vo veste. Werich bol na plagátoch uvedený ako J. W. Rich. V rokoch 1927 – 1938 ich divadelná spolupráca pokračovala, do roku 1935 pôsobili v Osvobozeném divadle, v rokoch 1935 – 1937 pôsobili pod hlavičkou takzvaného Spoutaného divadla, kde uviedli svoju najodvážnejšiu hru Balada z hadrů. V roku 1937 sa vrátili k Osvobozenému divadlu, ktoré bolo o rok neskôr (1938) zatvorené a Werich s Voskovcom a s ich dlhoročným hudobným autorom Jaroslavom Ježkom boli nútení opustiť Česko-Slovensko. 

Druhú svetovú vojnu strávil Werich v USA, kde pracoval ako herec. V roku 1945 spolu s Voskovcom obnovili Osvobozené divadlo, ale vzhľadom na politickú situáciu už nebolo možné robiť politickú satiru. Po roku 1948 Werich pôsobil v mnohých pražských divadlách. V rokoch 1956 – 1961 bol riaditeľom Divadla ABC. Werich založil Divadlo Voskovce a Wericha, kde sa jeho novým partnerom stal Miroslav Horníček. Z ich spoločnej divadelnej tvorby tých čias sa stali najznámejšie takzvané Forbíny tj. predscény. Jeho povojnová činnosť je spojená s vtedajším režimom, kritici mu vyčítajú, že aj keď bol veľmi populárny, nezastal sa svojich prenasledovaných a väznených kolegov a priateľov.

V roku 1977 sa Werich zúčastnil na verejnom podpise Anticharty (podľa svojich slov preto, aby mal príležitosť diskutovať), no záverečný dokument nepodpísal. Režim preto využil jeho podpis na prezenčnej listine, ktorú všetci podpísali pri príchode.

Pri príležitosti stého výročia jeho narodenia vydala Česká národní banka pamätnú striebornú mincu v nominálnej hodnote 200 Kč.

Tvorba

Divadelná tvorba 

Prvé hry dvojice V+W boli skôr zábavné s veľkým množstvom hudby, tieto hry boli politicky neangažované. Vo Vest pocket revue vytvorili celkom nové poňatie scény, vystupovali ako bielo nalíčení klauni, ktorí sa rozprávajú nielen medzi sebou, ale i s obecenstvom. Mali dopredu dohodnuté témy a smer dialógu, ale existoval dosť veľký priestor pre improvizáciu.

Neskôr písal spolu s J. Voskovcom politicky angažované revue, väčšina z nich bola silno ľavicovo zameraná, upozorňovali na nezamestnanosť a na sociálne rozdiely. Neskoršie diela boli celkom neskrývane antifašistické. Ich dialógy boli zamerané proti malomeštiactvu, hlúposti, totalite. Paródie sa zameriavali nielen na dianie vo vtedajšej dobe, ale i na históriu (Caesar, Osel a stín, Kat a blázen).

Na podnet nemeckého veľvyslanectva, ktoré si sťažovalo na urážku hlavy štátu, boli V + W vykázaní z Umeleckej besedy a hrali ďalej ako Spoutané divadlo, tu vznikli najslávnejšie hry dvojice:
Balada z hadrů, Rub a líc, Pěst na oko a iné. Na hudbu J. Ježka zložili texty mnohých piesní (napr. Nebe na zemi). Po návrate do Česko-Slovenska stihli napísať ešte hru Divotvorný hrnec.

Filmová tvorba 

S režisérom M. Fričom natočili niekoľko filmov, ktoré vyznievajú silno protifašisticky a prosocialisticky (Pudr a benzín, Peníze nebo život, Svět patří nám a iné). Povojnová filmová tvorba Wericha poukazuje na všeobecné pozitívne hodnoty (Císařův pekař, Byl jednou jeden král, Stvoření světa a iné).

Ocenenia 

 1963 – národný umelec

Dielo

Divadlo 

 Vest pocket revue, predstavenie malo obrovský úspech (208 repríz)
 Sever proti jihu
 Golem
 Ostrov Dynamit
 Fata morgana
 Smoking revue
 Premiéra skafandr
 Caesar
 1932 – Osel a stín, predstavuje A. Hitlera ako Caesara, ktorý túži po vojne. Od tejto hry je Osvobozené divadlo považované za politické divadlo
 1934 – Kat a blázen, kritika fašizmu
 1935 – Balada z hadrů, hra čerpá z tvorby francúzskeho básnika François Villona patrí k najodvážnejším protifašistickým hrám. François Villon v nej vystupuje ako hovorca trpiaceho ľudu
 Rub a líc
 Těžká Barbora
 Svět za mřížemi
 Pěst na oko, ľudia sa odmietajú poučiť z histórie a neustále opakujú jednu chybu. Hra bola myslená ako výzva k dohode medzi ľuďmi a aby zabránili mocným ubližovať im
 Divotvorný hrnec

Film 

 1931 – Pudr a benzín
 1932 – Peníze nebo život
 1932 – U nás v Kocourkově
 1934 – Hej rup
 1937 – Svět patří nám
 1950 – Pád Berlína 
 1951 – Císařův pekař
 1951 – Pekařův císař
 1953 – Tajemství krve
 1954 – Byl jednou jeden král
 1955 – Vzorný kinematograf Haška Jaroslava
 1955 – Hudba z Marsu, vedľajšia úloha, sedel iba v publiku
 1957 – Stvoření světa
 1961 – Baron Prášil
 1964 – Šest otázek pro Jana Wericha
 1968 – Až přijde kocour
 1970 – Pan Tau a Claudie
 1972 – Pan Tau a cesta kolem světa
 1972 – Hledá se pan Tau

Televízna tvorba 

 1961 – Medvěd
 1962 – Slzy, které svět nevidí
 1962 – Kočár nejsvětější svátosti
 1964 – Uspořená libra
 1965 – Magnetické vlny léčí
 1967 – Král a žena
 1968 – Co na to říkáte, pane Werichu?
 1970 – Muž, který rozdával smích, spomienkový televízny program

Literárna tvorba 

 Fimfárum 
 Italské prázdniny
 Tři veteráni
 Potlach
 Falstaffovo babí léto
 Lincoln 1933
 Listování
 Korespondence s Voskovcem I – III

Zoznam piesňovej tvorby (výber) 
 poz. – pieseň – interpret – (hudba/text) – rok

(t: /) – doteraz nezistený autor hudby
(na doplnenie)

 Civilizace – Jan Werich – (Jaroslav Ježek/Jan Werich a Jiří Voskovec) – Pozn. aj pod názvom Civilisace
 Divotvorný hrnec – – (Burt Lane/Jiří Voskovec a Jan Werich)
 David a Goliáš – – (Jaroslav Ježek/Jan Werich a Jiří Voskovec)
 Ezop a brabenec – – (Jaroslav Ježek/Jan Werich a Jiří Voskovec)
 Funiculí funiculá – Allanovy sestry – (h:Luigi Denza)
 Kalná řeka (Ol' Man River) – – (Jerome Kern/Hammerstein Oscar II, č.text Jan Werich a Pavel Kopta)
 Klobouk ve křoví – – (Jaroslav Ježek/Jan Werich a Jiří Voskovec)
 Mary, babička Mary – – (Jaroslav Ježek/Jan Werich a Jiří Voskovec)
 Nebe na zemi – – (Jaroslav Ježek/Jan Werich a Jiří Voskovec)
 Nikdy nic nikdo nemá – – (Jaroslav Ježek/Jan Werich a Jiří Voskovec)
 O Španělsku si zpívám – – (Jaroslav Ježek/Jiří Voskovec a Jan Werich)
 Potopa – – (Jaroslav Ježek/Jan Werich a Jiří Voskovec)
 Prodám srdce – – (Jaroslav Ježek/Jiří Voskovec a Jan Werich)
 Půl párku – – (Jaroslav Ježek/Jan Werich a Jiří Voskovec)
 Stonožka – – (Jaroslav Ježek/Jan Werich a Jiří Voskovec)
 Strojvůdce Příhoda – – (Jaroslav Ježek/Jan Werich a Jiří Voskovec)
 Svět patří nám – – (Jaroslav Ježek/Jan Werich a Jiří Voskovec)
 Svítá – – (Jaroslav Ježek/Jan Werich a Jiří Voskovec)
 Tmavomodrý svět – – (Jaroslav Ježek/Jan Werich a Jiří Voskovec)
 Tři strážníci – – (Jaroslav Ježek/Jan Werich a Jiří Voskovec)
 Zeměkoule – – (Jaroslav Ježek/Jan Werich a Jiří Voskovec)
 Život je jen náhoda – – (Jaroslav Ježek/Jan Werich a Jiří Voskovec)

Diskografia 
 diskografia nie je úplná
 1953 Civilisace – Jan Werich (ze hry Osel a stín upravil Dalibor Brázda – Karel Vlach so svojim orchestrom)/Kalná řeka – Rudolf Cortés – Supraphon 51566-M

Knihy o Janovi Werichovi 

 Cinger, František: 12 podob Jana Wericha (SinCon, 2005)
 Cinger, František: Smějící se slzy aneb Soukromý život Jana Wericha (Formát, 2004)
 Cinger, František: Tiskoví magnáti Voskovec a Werich. Lokální patriot / Vest Pocket Revue (Akropolis, 2008)
 Cinger, František – Famík, Jaromír: Voskovec a Werich aneb Válka s lidskou blbostí (Naklad. BVD, 2007)
 Horníček, Miroslav: Hovory s Janem Werichem (Naklad. R.Hájek, 2002)
 Chochola, Václav: Jan Werich ve fotografiích a vzpomínkách (Eminent, 2001)
 Chrastil, Pavel: Jan Werich / Elixír života (Eminent, 2005)
 Chrastil, Pavel: Jan Werich / Kaviár i šampaňské (Eminent, 2000)
 Chrastil, Pavel: Jan Werich / Král a rybář (Eminent, 2001)
 Chrastil, Pavel: Jan Werich / Na Kampě pod pokličkou (Eminent, 2004)
 Inov, Igor: Jak to všechno bylo, pane Werichu? (Naklad. XYZ, 2008)
 Janoušek, Jiří: Rozhovory s Janem Werichem (Mladá fronta, 1982)
 Just, Vladimír: Werichovo divadlo ABC (Brána, 2002)
 Moravec, Mikuláš – Truhlařík, Rudolf: Autosalon Jana Wericha (Toužimský & Moravec, 2005)
 Pelc, Jaromír: Meziválečná avantgarda a Osvobozené divadlo (Ústav pro kulturně-výchovnou činnost, 1981)
 Pelc, Jaromír: Zpráva o Osvobozeném divadle (Práce, 1982)
 Pelc, Jaromír: Osvobozené divadlo - Neznámé texty V+W (Mladá fronta, 1990) 
 Strnad, Jožko: Tmavozelený svět Jana Wericha (Toužimský & Moravec, 2003)
 Suchý, Jiří a Ondřej: Pan Werich z Kampy (IKAR CZ, 2011)
 Suchý, Ondřej: Werichův Golem a Golemův Werich (IKAR CZ, 2005)
 Suchý, Ondřej – Cortésová, Dáša: Werich, Cortés a Vlachovci (Brána, 2006)
 Suchý, Ondřej – Vlastník, Jiří: Magická Laterna a kamera Jana Wericha	(Brána, 2008)
 Škutina, Vladimír: Tak už jsme tady s tím vápnem, pane Werichu! (Naklad. XYZ, 2009)

Referencie

Pozri aj   
 Osvobozené divadlo
 Česká literatúra v rokoch 1900 – 1945
 Česká literatúra v rokoch 1945 – 1990
 Jiří Voskovec
 Jaroslav Ježek

Iné projekty

Externé odkazy 

 
 Posledný rozhovor Jana Wericha s Jiřím Voskovcom vo Viedni v roku 1974
 Životopis Jana Wericha
 Životopis, dielo a citáty Jana Wericha
 Werichovci 

Českí spisovatelia
Českí divadelní herci
Českí filmoví herci
Českí televízni herci
Českí dramatici
Českí humoristi
Českí textári piesní
Česko-slovenskí národní umelci
Svaz moderní kultury Devětsil
Nositelia Medaily Za zásluhy (Česko)
Osobnosti na českých poštových známkach
Osobnosti z Prahy